**NÁRODNÁ RADA SLOVENSKEJ REPUBLIKY**

**VIII. volebné obdobie**

Návrh

**ZÁKON**

z ... 2021,

ktorým sa mení a dopĺňa zákon Národnej rady Slovenskej republiky č. 46/1993 Z. z. o Slovenskej informačnej službe v znení zákona Národnej rady Slovenskej republiky č. 72/1995 Z.z., zákona č. 73/1998 Z.z., zákona č. 256/1999 Z.z., zákona č. 328/2002 Z.z., zákona č. 166/2003 Z.z., zákona č. 178/2004 Z.z., zákona č. 165/2008 Z.z., zákona č. 491/2008 Z.z., zákona č. 151/2010 Z.z., zákona č. 192/2011 Z.z. a zákona č. 58/2014 Z.z. a zákona č. 444/2015 Z.z.

 Národná rada Slovenskej republiky sa uzniesla na tomto zákone:

**Čl. I**

Zákon Národnej rady Slovenskej republiky č. 46/1993 Z. z. o Slovenskej informačnej službe v znení zákona Národnej rady Slovenskej republiky č. 72/1995 Z.z., zákona č. 73/1998 Z.z., zákona č. 256/1999 Z.z., zákona č. 328/2002 Z.z., zákona č. 166/2003 Z.z., zákona č. 178/2004 Z.z., zákona č. 165/2008 Z.z., zákona č. 491/2008 Z.z., zákona č. 151/2010 Z.z., zákona č. 192/2011 Z.z. a zákona č. 58/2014 Z.z. a zákona č. 444/2015 Z.z. sa mení a dopĺňa takto:

V § 3 odsek 2 znie:

„(2) Riaditeľa informačnej služby (ďalej len „riaditeľ“) vymenúva a odvoláva prezident Slovenskej republiky na návrh vlády Slovenskej republiky. Prezident Slovenskej republiky vymenúva riaditeľa po verejnom vypočutí kandidáta navrhnutého vládou Slovenskej republiky vo výbore Národnej rady Slovenskej republiky pre obranu a bezpečnosť. Z verejného vypočutia podľa druhej vety uskutočňuje Kancelária Národnej rady Slovenskej republiky 1baa) verejne dostupný audiovizuálny prenos. Vo veciach služobného pomeru riaditeľa podľa osobitného predpisu[1ba)](https://www.zakonypreludi.sk/zz/1993-46#f2156092) rozhoduje prezident Slovenskej republiky.“.

Poznámka pod čiarou k odkazu 1baa) znie:

„1baa) § 143 zákona Národnej rady Slovenskej republiky č. 350/1996 Z.z. o rokovacom poriadku Národnej rady Slovenskej republiky v znení neskorších predpisov“

**Čl. II**

Tento zákon nadobúda účinnosť 1. novembra 2021.